CELEX: 32015D0424
Language: fi
Date: 2015-03-11 00:00:00
Title: Komission täytäntöönpanopäätös (EU) 2015/424, annettu 11 päivänä maaliskuuta 2015 , neuvoston direktiivin 96/67/EY 9 artiklan mukaisen, eräiden maahuolintapalvelujen tarjoamista Zagrebin kansainvälisellä lentoasemalla koskevan poikkeuspäätöksen hyväksymisestä (tiedoksiannettu numerolla C(2015) 473)

13.3.2015   
            
            
               FI
            
            
               Euroopan unionin virallinen lehti
            
            
               L 68/50
            
         KOMISSION TÄYTÄNTÖÖNPANOPÄÄTÖS (EU) 2015/424,
   annettu 11 päivänä maaliskuuta 2015,
   neuvoston direktiivin 96/67/EY 9 artiklan mukaisen, eräiden maahuolintapalvelujen tarjoamista Zagrebin kansainvälisellä lentoasemalla koskevan poikkeuspäätöksen hyväksymisestä
   
      
         (tiedoksiannettu numerolla C(2015) 473)
      
   
   (Ainoastaan kroaatinkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon pääsystä maahuolinnan markkinoille yhteisön lentoasemilla 15 päivänä lokakuuta 1996 annetun neuvoston direktiivin 96/67/EY (1) ja erityisesti sen 9 artiklan 5 kohdan,
   sekä katsoo seuraavaa:
   1.   ILMOITETTU POIKKEUSPÄÄTÖS
   
   
               (1)
            
            
               Komissio sai 1 päivänä syyskuuta 2014 Kroatian viranomaisilta 13 päivänä elokuuta 2014 päivätyn kirjeen, jolla ne ilmoittivat direktiivin 96/67/EY, jäljempänä ’direktiivi’, 9 artiklan 3 kohdan mukaisesti Zagrebin kansainväliseen lentoasemaan liittyvästä poikkeusta koskevasta päätöksestä, jonka Kroatian tasavallan hallitus on tehnyt direktiivin 9 artiklan 1 kohdan b ja d alakohdan mukaisesti. Kroatian viranomaiset antoivat lisätietoja 1 päivänä joulukuuta 2014 päivätyllä ilmoitusta täydentävällä kirjeellä, jonka komissio vastaanotti 17 päivänä joulukuuta 2014.
            
         
               (2)
            
            
               Ilmoitettuun päätökseen sisältyy kaksi poikkeusta. Ensimmäinen koskee direktiivin liitteessä olevassa 3, 4 ja 5 kohdassa, lukuun ottamatta 5.1 kohtaa, lueteltujen maahuolintapalvelujen tarjoamista koskevan oikeuden varaamista vain yhdelle palveluntarjoajalle. Kyseisiä maahuolintapalveluja ovat matkatavaroiden käsittely, rahdin ja postin käsittelyn osalta sekä tulevan ja lähtevän että terminaalin ja ilma-aluksen välillä siirrettävän rahdin ja postin fyysinen käsittely ja lisäksi asematasopalvelut lukuun ottamatta ilma-aluksen opastamista maassa. Toinen poikkeus koskee omahuolinnan kieltämistä edellä mainittujen kolmen maahuolintapalvelun osalta lukuun ottamatta ilma-aluksen opastamista maassa. Kummankin poikkeuksen soveltamisaika on kaksi vuotta eli 1 päivästä tammikuuta 201531 päivään joulukuuta 2016.
            
         2.   NYKYTILANNE ZAGREBIN KANSAINVÄLISELLÄ LENTOASEMALLA
   
   
               (3)
            
            
               Zagrebin kansainvälisen lentoaseman pitäjä on Zagreb International Airport Jsc. Vuonna 2013 lentoaseman matkustajamäärä oli 2,3 miljoonaa.
            
         
               (4)
            
            
               Zagrebin kansainvälisellä lentoasemalla on nykyisin yksi matkustajaterminaali. Rakenteilla on toinen terminaali siihen liittyvine infrastruktuureineen (asemataso, liityntätiet ja pysäköintialueet). Uuden terminaalin on määrä olla valmis ja toiminnassa viimeistään vuoden 2016 loppuun mennessä. Sen matkustajakapasiteetti on 5 miljoonaa. Nykyinen terminaali jää pelkästään yleisilmailun ja muun toiminnan (esim. toimistojen vuokraus) käyttöön.
            
         
               (5)
            
            
               Kroatian viranomaisten mukaan nykyiseen terminaaliin liittyy sekä infrastruktuuria että toimintaa koskevia rajoituksia, joiden vuoksi maahuolinnan palveluntarjoajien lisääminen ei olisi uuden terminaalin rakennusvaiheessa taloudellista eikä tehokasta. Kun uuden matkustajaterminaalin ja asematason rakentaminen on päättynyt ja niiden toiminta alkanut, nykyiseen infrastruktuuriin liittyvät tila- ja kapasiteettiongelmat poistuvat.
            
         
               (6)
            
            
               Kroatian viranomaisten mukaan matkatavaroiden käsittelyn, asematasopalvelujen sekä rahdin ja postin käsittelyn palveluntarjontamarkkinoille on nykyisin vapaa pääsy. Tähän mennessä yksikään ulkopuolinen maahuolintapalvelujen tarjoaja ei ole kuitenkaan hakenut hyväksyntää ja lupaa tarjota maahuolintapalveluja Zagrebin kansainvälisellä lentoasemalla. Nykyisin näitä palveluja lentoaseman käyttäjille tarjoaa Zagreb International Airport Jsc. kokonaan omistamansa tytäryrityksen välityksellä.
            
         
               (7)
            
            
               Lisäksi Zagrebin kansainvälisellä lentoasemalla sovelletaan omahuolinnan vapautta. Nykyisin kuitenkin vain yksi lentoyhtiö harjoittaa omahuolintaa yhdellä asematasopalvelujen osa-alueella (ruoan ja juomien lastaaminen ja purkaminen). Mikään muu lentoyhtiö ei ole osoittanut kiinnostusta omahuolintaan.
            
         
               (8)
            
            
               Zagrebin kansainvälisellä lentoasemalla on yksi paikka lentoasemalla kirjattujen matkatavaroiden ja kaikkien kauttakulkevien matkatavaroiden lajitteluun. Kyseisen tilan pinta-ala on 515 m2. Lajittelualue sijaitsee terminaalin keskiosan pohjakerroksessa.
            
         
               (9)
            
            
               Zagrebin kansainvälisellä lentoasemalla on yksi rahtiterminaali, jonka kokonaispinta-ala on 2 160 m2, ja koko rahdinkäsittelyprosessi tapahtuu tässä rakennuksessa. Tilan vähyyden vuoksi kaikki toiminnot suoritetaan käsin käyttäen käsityökaluja ja haarukkatrukkeja. Rahdin toimittamista ja noutoa varten on maaliikennealueella sijaitsevassa tullivarastossa lastauslaituri, johon johtaa vain yksi ajoramppi.
            
         
               (10)
            
            
               Zagrebin kansainvälisellä lentoasemalla käsitellään vuosittain 8 000–8 500 tonnia rahtia ja postia. Postin osuus tästä määrästä on 1 000–1 500 tonnia vuodessa.
            
         
               (11)
            
            
               Zagrebin kansainvälisellä lentoasemalla on yksi kaupallisen lentotoiminnan käyttöön tarkoitettu asemataso, jonka kokonaispinta-ala on 140 000 m2 ja jolla on paikat 22 ilma-alukselle, sekä yleisilmailukäytössä oleva asemataso, jonka pinta-ala on 28 000 m2 ja kapasiteetti 20 ilma-alusta.
            
         3.   INTRESSITAHOJEN KUULEMINEN
   
   
               (12)
            
            
               Komissio on julkaissut direktiivin 9 artiklan 3 kohdan mukaisesti Euroopan unionin virallisessa lehdessä tiivistelmän Kroatian viranomaisten ilmoittamasta poikkeuspäätöksestä sekä pyytänyt intressitahojen kommentteja.
            
         
               (13)
            
            
               Komissio on saanut yhden kommentin maahuolintapalvelujen tarjoajalta, joka kysyi, onko poikkeusaikana tarkoitus järjestää tarjouskilpailu siten, että valittu maahuolitsija voisi aloittaa toiminnan heti poikkeusajan päätyttyä. Intressitahoilta ei saatu muita kommentteja.
            
         4.   POIKKEUSPÄÄTÖKSEN ARVIOINTI DIREKTIIVIN PERUSTEELLA
   
   
               (14)
            
            
               Kroatian viranomaisten poikkeuspäätös perustuu direktiivin 9 artiklan 1 kohdan b ja d alakohtaan, joiden mukaan tilan tai kapasiteetin erityisten rajoitteiden tapauksessa on sallittua varata oikeus yhden tai useamman direktiivin 6 artiklan 2 kohdassa tarkoitetun maahuolintapalvelun tarjoamiseen vain yhdelle palveluntarjoajalle ja kieltää 7 artiklan 2 kohdassa tarkoitettujen omahuolintapalvelujen harjoittaminen.
            
         
               (15)
            
            
               Kroatian viranomaiset ovat täsmentäneet direktiivin 9 artiklan 2 kohdan a alakohdan mukaisesti, että kyseessä olevia kahta poikkeusta sovelletaan direktiivin liitteessä olevassa 3, 4 ja 5 kohdassa, lukuun ottamatta 5.1 kohtaa, lueteltuihin maahuolintapalveluihin, joita ovat matkatavaroiden käsittely, rahdin ja postin käsittely sekä asematasopalvelut lukuun ottamatta ilma-aluksen opastamista maassa.
            
         
               (16)
            
            
               Matkatavaroiden käsittelyn osalta komissio katsoo Kroatian viranomaisten osoittaneen toimittamillaan tiedoilla, että toisen, ulkopuolisen käsittelijän käyttäminen lentoaseman omien maahuolintapalvelujen tai mahdollisesti omahuolintaa harjoittavan lentoaseman käyttäjän lisäksi ei ole mahdollista.
            
         
               (17)
            
            
               Toimintaan käytettävä tila on rajoitettu ja kapea, ja matkatavarakärryjen käyttö on hankalaa. Matkatavaroiden lajittelu ruuhka-aikoina, jolloin molemmat lähtöselvityslinjastot ovat käytössä, on erityisen vaikeaa. Käytettävissä oleva tila ei näin ollen riitä useamman kuin yhden palvelunharjoittajan tehokkaaseen toimintaan.
            
         
               (18)
            
            
               Tilaongelmaa ei voida ratkaista nykyisessä toimintapaikassa, sillä matkatavaroiden lajittelualueen sijainti ei salli toiminnan laajentamista muille alueille. Maan allekaan toimintoja ei voida siirtää pohjaveden korkeuden ja siihen liittyvän tulvariskin vuoksi. Ulkopuolisen laajennusosan rakentaminen matkatavaroiden käsittelyä varten vaatisi lisäksi merkittäviä rakennustöitä, jotka vaikuttaisivat liikenneyhteyksiin ja aiheuttaisivat huomattavia menoja, mutta tällaisen ratkaisun toimivuus olisi kuitenkin kyseenalainen.
            
         
               (19)
            
            
               Rahdin ja postin käsittelyn osalta komissio katsoo Kroatian viranomaisten osoittaneen toimittamillaan tiedoilla, että toisen, ulkopuolisen käsittelijän käyttäminen lentoaseman omien maahuolintapalvelujen tai mahdollisesti omahuolintaa harjoittavan lentoaseman käyttäjän lisäksi ei ole mahdollista.
            
         
               (20)
            
            
               Rahtiterminaali on kooltaan rajallinen. Rahdin toimittamiseen ja noutoon tarkoitetulle lastauslaiturille johtaa yksi ainoa ajoramppi, mikä rajoittaa toimintaa huomattavasti, kun ahtaalla alueella on useita ajoneuvoja joko odottamassa tai suorittamassa lastausta tai purkausta. Sen vuoksi tilaa uudelle toiminnanharjoittajalle ei ole.
            
         
               (21)
            
            
               Komissio panee tässä yhteydessä merkille myös, että käsitellyn rahdin ja postin määrä on noin 8 000–8 500 tonnia vuodessa, mikä alittaa selvästi direktiivissä säädetyn 50 000 tonnin kynnyksen, joka velvoittaa avaamaan maahuolinnan kolmansille osapuolille sekä sallimaan omahuolinnan.
            
         
               (22)
            
            
               Asematasopalvelujen osalta, lukuun ottamatta ilma-aluksen opastamista maassa sen saapuessa ja lähtiessä, komissio katsoo Kroatian viranomaisten osoittaneen toimittamillaan tiedoilla, että toisen, ulkopuolisen käsittelijän käyttäminen lentoaseman maahuolintapalveluyrityksen tai mahdollisesti omahuolintaa harjoittavan lentoaseman käyttäjän lisäksi ei ole mahdollista.
            
         
               (23)
            
            
               Zagrebin kansainvälisen lentoaseman lentotoiminnassa erottuu selvästi kolme lyhytkestoista ruuhka-aikaa, jotka ajoittuvat aamuun, iltapäivään ja iltaan. Näinä aikoina useita eri laitteistoja on saatava käyttöön suhteellisen lyhyeksi ajaksi, jotta ilma-aluksen ripeän käsittelyn kaikki vaatimukset voidaan täyttää.
            
         
               (24)
            
            
               Lukuisien laitteistoyksikköjen tapauksessa ongelman muodostaa pysäköintiin käytettävissä oleva tila. Kun otetaan huomioon rakennuksille ja muille toiminnoille tarvittavat alueet, ilma-alusten seisontapaikkojen läheisyydessä ei ole tilaa uusien laitteistoyksikköjen pysäköintiin. Nykyistenkin laitteiden pysäköintiin tarvittava tila aiheuttaa ongelmia lentoaseman pitäjälle varsinkin talvella, jolloin rajallisille pysäköintialueille pysäköidään myös lumen auraukseen ja poistoon käytettävät ajoneuvot. Pysäköintitilan puutteen vuoksi alueelle ei näin ollen mahdu toista toiminnanharjoittajaa.
            
         
               (25)
            
            
               Pysäköintitilan puutteesta johtuvat edellä kuvaillut rajoitteet eivät kuitenkaan koske ilma-alusten opastamista maassa, koska siihen ei tarvita isoja laitteita. Kroatian viranomaisten ilmoittama poikkeuspäätös ei koske kyseisiä palveluja eikä ilma-alusten opastuspalvelun antajien määrää sen vuoksi rajoiteta Zagrebin kansainvälisellä lentoasemalla.
            
         
               (26)
            
            
               Lisäksi komission saatavilla olevien tietojen mukaan Zagrebin kansainvälisen lentoaseman uuden terminaalin rakentaminen näyttäisi alkaneen joulukuussa 2013. Uuden terminaalin ensimmäisen rakennusvaiheen on tarkoitus valmistua vuonna 2016, ja terminaali pitäisi saada käyttöön vuoden 2016 loppuun mennessä. Uuden terminaalin kapasiteetti on 5 miljoonaa matkustajaa vuodessa, ja siihen kuuluu uusi täysin integroitu matkatavaroiden käsittelyjärjestelmä sekä uusi asemataso ja uudet rullaus- ja huoltotiet. Kroatian viranomaisten mukaan uuden terminaalin rakentaminen ja käyttöönotto ratkaisevat nykyiset tila- ja kapasiteettiongelmat. Uuden terminaalin rakentamista voidaan sen vuoksi pitää direktiivin 9 artiklan 2 kohdan b alakohdan mukaisena aiheellisena toimenpiteenä rajoitteiden poistamiseksi.
            
         
               (27)
            
            
               Kroatian viranomaisten ilmoittaman poikkeuspäätöksen mukaisten poikkeusten kesto on ajallisesti rajoitettu kahteen vuoteen. Sen vuoksi ne täyttävät direktiivin 9 artiklan 6 kohdassa säädetyt vaatimukset.
            
         
               (28)
            
            
               Edellä esitetyn perusteella ja ottaen huomioon Zagrebin kansainvälisen lentoaseman nykytilanne, poikkeusten materiaalinen ja ajallinen rajallisuus sekä toteutetut toimenpiteet rajoitusten poistamiseksi komissio katsoo, etteivät poikkeukset rajoita tarpeettomasti direktiivin tavoitteiden toteuttamista, vääristä kilpailua maahuolintapalvelujen tarjoajien ja/tai omahuolintaa harjoittavien lentoaseman käyttäjien välillä eivätkä koske laajempaa alaa kuin on tarpeen eli ne täyttävät direktiivin 9 artiklan 2 kohdan toisen alakohdan vaatimukset.
            
         
               (29)
            
            
               Tässä yhteydessä on otettu huomioon myös seuraavat seikat: poikkeuksiin sisältyvät rajoitukset koskevat syrjimättömästi kaikkia (mahdollisia) maahuolintapalvelujen tarjoajia lentoaseman omaa maahuolintapalvelujen tarjontaa lukuun ottamatta sekä kaikkia omahuolintaa harjoittavia lentoaseman käyttäjiä; tähän mennessä yksikään maahuolintapalvelujen tarjoaja tai lentoaseman käyttäjä ei ole hakenut oikeutta harjoittaa maahuolintaa Zagrebin kansainvälisellä lentoasemalla, vaikka ulkopuolisten palveluntarjoajien toimintaa tai oikeutta harjoittaa maahuolintaa ei nykyisin rajoiteta, eikä yksikään intressitaho ole vastustanut poikkeuspäätöstä. Mahdollista tarjouskilpailua koskevan kommentin osalta komissio muistuttaa Kroatian viranomaisten velvollisuudesta noudattaa oikea-aikaisesti kaikkia unionin lainsäädännön asiaa koskevia sääntöjä, direktiivin 11 artikla mukaan lukien.
            
         
               (30)
            
            
               Tämä päätös ei rajoita Euroopan unionin toiminnasta tehdyn sopimuksen 102 artiklan soveltamista. Kyseisessä artiklassa kielletään sisämarkkinoille soveltumattomana yhden tai useamman yrityksen määräävän aseman väärinkäyttö sisämarkkinoilla tai niiden merkittävällä osalla, jos se on omiaan vaikuttamaan jäsenvaltioiden väliseen kauppaan.
            
         5.   PÄÄTELMÄT
   
   
               (31)
            
            
               Komission tutkimuksen tuloksen perusteella ja Kroatian tasavallan kuulemisen jälkeen olisi näin ollen hyväksyttävä kyseisen jäsenvaltion direktiivin 9 artiklan 1 kohdan b ja d alakohdan mukaisesti tekemä Zagrebin kansainvälistä lentoasemaa koskeva poikkeuspäätös, josta ilmoitettiin komissiolle 1 päivänä syyskuuta 2014 ja 17 päivänä joulukuuta 2014.
            
         
               (32)
            
            
               Tässä päätöksessä säädetyt toimenpiteet ovat direktiivin 10 artiklassa tarkoitetun neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kroatian tasavallan direktiivin 96/67/EY 9 artiklan 1 kohdan b ja d alakohdan mukaisesti tekemä Zagrebin kansainvälistä lentoasemaa koskeva poikkeuspäätös, josta ilmoitettiin komissiolle 1 päivänä syyskuuta 2014 ja 17 päivänä joulukuuta 2014.
   2 artikla
   Tämä päätös on osoitettu Kroatian tasavallalle.
   
      Tehty Brysselissä 11 päivänä maaliskuuta 2015.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EYVL L 272, 25.10.1996, s. 36.